sagorsarker/bangla-wikipedia huggingface dataset:
জোড় মন্দির, রংপুর

জোড় মন্দির, রংপুর অষ্টাদশ শতকের একটি মন্দির, রংপুর জেলার গংগাচড়া উপজেলার বড়বিল ইউনিয়ন এর ঐতিহ্যবাহী মন্দিরটি অষ্টাদশ শতকে স্থাপিত হিসেবে পরিচিত।
মন্দিরটি রংপুর জেলার গংগাচড়া উপজেলার বড়বিল ইউনিয়ন এর ঠাকুরদহ নামক স্থানে অবস্থিত। ঠাকুরদহ বাজার থেকে মাত্র ৫ মিনিট পশ্চিম দিকে পায়ে হাঁটলে এই মন্দিরটির ধ্বংসাবশেষ পাওয়া যায়।
স্থানীয় হিন্দুদের ভাষ্যমতে মন্দিরটির সামনে দু’টি দোতলা বিশিষ্ট চূড়া ছিল। তারপর পর্যায়ক্রমে আরও ৪টি ছোট চূড়া ছিল। দরজার সামনে দু’পাশে দু’টি সিংহের মূর্তি ছিল। মন্দিরের এখন একটি চূড়া জীর্ণ অবস্থায় আছে। মন্দিরগাত্রে এখনও পোড়া মাটির বিভিন্ন চিত্র দেখতে পাওয়া যায়। মন্দিরটির গঠন ও ইটগুলো দেখে মনে হয় এটা অষ্টাদশ শতকের সময় বা তারও পূর্বে নির্মিত নবরত্ন মন্দির। এই মন্দিরটির পাশে শেখ কুয়া নামক একটি কুয়া ছিল; যাতে মহামূল্যবান কষ্টিপাথরের কয়েকটি মূর্তি আছে। যার দু’টি উদ্ধার করে সেনাবাহিনীর সদস্যরা নিয়ে গেছেন। দু’টি চূড়ার মাঝখানে দান করার জন্য একটি লোহার সিন্দুক ছিল; যা আস্তে আস্তে মাটির নিচে তলিয়ে যাচ্ছে বলে স্থানীয় হিন্দুরা বিশ্বাস করেন। এই মন্দিরটির ঠিক দক্ষিণ দিকে একই সময়ে নির্মিত ৩ তলা বিশিষ্ট একটি মঠও ছিল।
এ এল ভিজয়

বিজয় (জন্ম জোসেফ বিজয় চন্দ্রশেখর হিসেবে ২২শে জুন ১৯৭৪ সালে) হলেন একজন ভারতীয় চলচ্চিত্র অভিনেতা, প্লেব্যাক গায়ক এবং জনহিতৈষী যিনি তামিল চলচ্চিত্র শিল্পে কাজ করে থাকেন। ভক্তদের কাছে "ইলায়াথালাপাথি" (জুনিয়র কমান্ডার-ইন-চিফ্‌) অথবা "থালাপাথি" (কমান্ডার-ইন-চিফ্‌) নামেই বেশি পরিচিত, যিনি তামিল চলচ্চিত্রে অনেক জনপ্রিয় ও প্রভাবশালী অভিনেতাদের মধ্যে অন্যতম। অভিনেতা উধায় তার ভাই।
শারফুদ্দিন আহমেদ

শারফুদ্দিন আহমেদ (জন্ম: ৭ অক্টোবর ১৯৫৬) একজন বাংলাদেশী চক্ষুরোগ বিশেষজ্ঞ। তিনি বঙ্গবন্ধু শেখ মুজিব মেডিক্যাল বিশ্ববিদ্যালয়ের (বিএসএমএমইউ) কমিউনিটি অফথালমোলজি বিভাগের অধ্যাপক এবং বিশ্ববিদ্যালয়টির সাবেক উপাচার্য। এই পদে নিয়োগ লাভের পূর্বে তিনি বিএসএমএমইউ এর উপ-উপাচার্য (প্রশাসন) এবং বাংলাদেশ মেডিক্যাল অ্যাসোসিয়েশনের (বিএমএ) মহাসচিব হিসেবে দায়িত্ব পালন করেন।
শারফুদ্দিন আহমেদ গোপালগঞ্জের কাশিয়ানী উপজেলার খায়েরহাট গ্রামে ১৯৫৬ সালের ৭ অক্টোবর জন্মগ্রহণ করেন। তারা বাবা শামসুদ্দিন আহমেদ এবং মা হোসনে আরা বেগম।
তিনি গোপালগঞ্জের কাশিয়ানী জি. সি. পাইলট উচ্চ বিদ্যালয় থেকে ১৯৭২ সালে এসএসসি এবং ফরিদপুরের সরকারি রাজেন্দ্র কলেজ থেকে ১৯৭৪ সালে এইচএসসি পাস করেন। তিনি বরিশালে অবস্থিত শের-ই-বাংলা মেডিকেল কলেজ (শেবাচিম) থেকে ১৯৮২ সালে এমবিবিএস ডিগ্রি লাভ করেন। 
শারফুদ্দিন আহমেদ তৎকালীন ইনস্টিটিউট অব পোস্ট গ্রাজুয়েট মেডিসিন এন্ড রিসার্চ (বর্তমানে বিএসএমএমইউ) থেকে ১৯৮৫ সালে অফথালমোলজিতে ডিপ্লোমা এবং বঙ্গবন্ধু শেখ মুজিব মেডিক্যাল বিশ্ববিদ্যালয় থেকে ২০০৪ সালে একই বিষয়ে এমএস ডিগ্রি অর্জন করেন।
শারফুদ্দিন আহমেদ ১৯৮২ সালে সহকারী সার্জন হিসেবে সরকারি চাকরিতে যোগদান করেন। তিনি দেশের বিভিন্ন মেডিকেল কলেজ ও হাসপাতালে মেডিকেল অফিসার, রেসিডেন্ট সার্জন ও রেজিস্ট্রার হিসেবে দায়িত্ব পালন করেছেন। তিনি ১৯৯১ সালে সহকারী অধ্যাপক (চক্ষু) হন এবং ১৯৯৮ সাল পর্যন্ত একই পদে নিয়োজিত ছিলেন।
১৯৯৮ সালের ২৪ শে মার্চ তিনি তৎকালীন ইনস্টিটিউট অব পোস্ট গ্রাজুয়েট মেডিসিন এন্ড রিসার্চ (আইপিজিএমআর) এ সহকারী অধ্যাপক (চক্ষু) হিসেবে যোগদান করেন। ১৯৯৮ সালের ৩০ এপ্রিল আইপিজিএমআর বঙ্গবন্ধু শেখ মুজিব মেডিক্যাল বিশ্ববিদ্যালয়ে উন্নীত হয়। তিনি ২০০১ সালে বিএসএমএমইউ এর চক্ষু বিজ্ঞান বিভাগের সহযোগী অধ্যাপক ও ২০০৯ সালে অধ্যাপক পদে পদোন্নতি লাভ করেন। ২০০৯ থেকে ২০১৩ পর্যন্ত তিনি বিভাগটির সভাপতি ছিলেন।
বিএসএমএমইউ-তে কমিউনিটি অফথালমোলজি বিভাগ চালু হলে তিনি নবপ্রতিষ্ঠিত বিভাগটির অধ্যাপক ও সভাপতির দায়িত্ব গ্রহণ করেন।
অধ্যাপনা ও চিকিৎসা সেবা প্রদানের পাশাপাশি শারফুদ্দিন বিভিন্ন গুরুত্বপূর্ণ পদে দায়িত্ব পালন করেছেন। তিনি বিএসএমএমইউ এর সিন্ডিকেট ও একাডেমিক কাউন্সিলের সদস্য, প্রিভেনটিভ এন্ড সোশ্যাল মেডিসিন অনুষদের ডিন এবং উপ-উপাচার্য (প্রশাসন) সহ বিভিন্ন গুরুত্বপূর্ণ পদে দায়িত্ব পালন করেন।
শারফুদ্দিন আহমেদ ২০২১ সালের ২৯ মার্চ পরবর্তী তিন বছরের জন্য বঙ্গবন্ধু শেখ মুজিব মেডিক্যাল বিশ্ববিদ্যালয়ের উপাচার্য হিসেবে দায়িত্বভার গ্রহণ করেন।
শারফুদ্দিন আহমেদ জাতীয় ও আন্তর্জাতিক জার্নালে শতাধিক গবেষণা প্রবন্ধ প্রকাশ করেছেন। তিনি বাংলা ও ইংরেজি ভাষায় চক্ষু বিষয়ক ৫টি গ্রন্থের রচয়িতা।
শারফুদ্দিন বিভিন্ন পেশাজীবী সংগঠনের সক্রিয় সদস্য। তিনি বাংলাদেশ কমিউনিটি অফথালমোলজি সোসাইটি, বাংলাদেশ অকুলোপ্লাষ্টি সার্জন’স সোসাইটি, বাংলাদেশ একাডেমি অব অফথালমোলজি এবং স্বাধীনতা চিকিৎসক পরিষদ, বিএসএমএমইউ-এর সভাপতি, বাংলাদেশ মেডিকেল রিসার্চ কাউন্সিল (বিএমআরসি) এর জ্যেষ্ঠ সহ-সভাপতি, বাংলাদেশ মেডিক্যাল এসোসিয়েশন (বিএমএ) এর মহাসচিব সহ বিভিন্ন সংগঠনে গুরুত্বপূর্ণ পদে দায়িত্ব পালন করেন।
এছাড়া ছাত্রজীবনে তিনি শের-ই-বাংলা মেডিকেল কলেজ শাখা ছাত্রলীগের সভাপতি ছিলেন।
চিকিৎসাসেবায় অসাধারণ অবদানের জন্য অধ্যাপক আহমেদ দেশে-বিদেশে বহু পুরস্কার ও সম্মাননা লাভ করেছেন।
ব্যক্তিজীবনে শারফুদ্দিন আহমেদ বিবাহিত। শহীদ সোহ্‌রাওয়ার্দী মেডিকেল কলেজের ডার্মাটোলজি বিভাগের অবসরপ্রাপ্ত অধ্যাপক নাফিজা আহমেদ তার সহধর্মিণী। তাদের তিন পুত্র সন্তান হলেন তাজবীর আহমেদ, তানভীর আহমেদ এবং তাহমিদ আহমেদ সাদাত।
খরমুজ

খরমুজ বা ফুটি গ্রীষ্মকালের এক সুস্বাদু আর খাদ্যগুণে ভরপুর একটি ফল। খরমুজ গ্রীষ্মে খাওয়ার জন্য একটি মিষ্টি, মাংসল এবং সরস ফল। এটি যেমন সুস্বাদু ঠিক তেমনি এটিতে প্রচুর পরিমাণে জল থাকে। ভারতে ব্যাপক ভাবে চাষ হয়ে থাকে খরমুজ এবং অধিকাংশ অঞ্চলের মানুষজনই এটি খেতে পছন্দ করে। শরীরের জন্য বড়ই উপকারী কারণ এই ফলে রয়েছে প্রচুর পরিমাণে প্রোটিন, ভিটামিন ও খনিজ। এটি ভিটামিন সি এবং বিটাক্যারোটিন সমৃদ্ধ এবং বিভিন্ন রোগ প্রতিরোধ ক্ষমতা বাড়িয়ে তুলতে সহায়তা করে। পাকা এবং কাঁচা দুভাবেই পরিবেশন করা হয়।
শমরীয়বাদ

শমরীয়বাদ বা শমরীয় ধর্ম (শমরীয়: ࠔࠌࠓࠉࠌ, "Shamerim"; , "Shomronim"; ) হল শমরীয়দের জাতীয় ধর্ম। শমরীয়রা ইহুদি তোরাহের বিপরীতে শমরীয় তোরাহ অনুসরণ করে, যা তাদের মতে আসল ও অপরিবর্তনীয় তোরাহ। শমরীয় তোরাহের পাশাপাশি শমরীয়রা যিহোশূয়ের পুস্তককে সম্মান করে এবং এলির মতো কিছু বাইবেলীয় চরিত্রকে স্বীকৃতি দেয়।
শমরীয়বাদকে অভ্যন্তরীণভাবে মোশির সাথে যে ধর্মের সূচনা হয়েছিল, তার পরে সহস্রাব্দের পরে অপরিবর্তিত ধর্ম হিসাবে বর্ণনা করা হয়। শমরীয়রা বিশ্বাস করে যে ইহুদিধর্ম এবং ইহুদি তোরাহ সময়ের সাথে সাথে দুর্নীতিগ্রস্থ হয়েছে এবং সীনয় পর্বতে ঈশ্বরের আধ্যাত্মিক দায়িত্বগুলি আর পরিবেশন করে না। ইহুদিরা মন্দির পর্বতকে তাদের বিশ্বাসের মধ্যে সবচেয়ে পবিত্র স্থান হিসাবে দেখায়, এবং শমরীয়রা গেরিজিম পর্বতকে তাদের পবিত্রতম স্থান হিসাবে বিবেচনা করে।
শমরীয়বাদ এবং ইহুদি ধর্মের মধ্যকার বিভেদ ইতিহাসের অন্যতম প্রাচীন ধর্মীয় বিভাজন।
রোমান শাসনামলে, বিশেষ করে চতুর্থ শতাব্দীতে কিংবদন্তিতুল্য নেতা বাবা রাব্বার অধীনে শমরীয়রা একটি স্বর্ণযুগ উপভোগ করে। তিনি প্রশাসনিক সংস্কার করেন এবং তাদের ধর্মীয় পরিচয়কে পুনরুজ্জীবিত করেন। তবে, বাইজেন্টাইন সাম্রাজ্যের অধীনে খ্রিষ্টধর্ম রাষ্ট্রধর্ম হিসেবে প্রতিষ্ঠিত হলে শমরীয়দের উপর তীব্র নিপীড়ন শুরু হয়। এর প্রতিক্রিয়ায় তারা ৪৮৪, ৫২৯ এবং ৫৫৬ খ্রিস্টাব্দে বেশ কয়েকটি রক্তক্ষয়ী বিদ্রোহ করে। এই বিদ্রোহগুলো নির্মমভাবে দমন করা হয়, যার ফলে তাদের জনসংখ্যা লক্ষাধিক থেকে মাত্র কয়েক হাজারে নেমে আসে এবং তাদের বহু উপাসনালয় ধ্বংস করা হয়।
ইসলামী শাসনামলে তারা "আহল আল-কিতাব" বা কিতাবের অনুসারী হিসেবে বিবেচিত হলেও, তাদের "জিম্মি" হিসেবে কঠোর নিয়ম ও করের অধীনে থাকতে হতো। বহু শমরীয়কে জোরপূর্বক ইসলাম ধর্মে ধর্মান্তরিত করা হয়, যা তাদের জনসংখ্যা আরও হ্রাস করে।
শমরীয়দের ধর্মবিশ্বাস পাঁচটি মূল স্তম্ভের উপর প্রতিষ্ঠিত:
শমরীয়রা তোরাহ-তে উল্লিখিত সাতটি উৎসব কঠোরভাবে পালন করে। এর মধ্যে সবচেয়ে দর্শনীয় হলো শমরীয় নিস্তারপর্ব।নিস্তারপর্বের কোরবানি, যা তারা প্রাচীন প্রথা মেনে প্রতি বছর গেরিজিম পর্বতের চূড়ায় ভেড়া কোরবানি দিয়ে উদযাপন করে। এছাড়া তারা অত্যন্ত কঠোরভাবে সাবাথ (শনিবার) পালন করে, এদিন তারা কোনো ধরনের কাজ করা, আগুন জ্বালানো বা নিজেদের গ্রামের সীমানার বাইরে যাওয়া থেকে বিরত থাকে।
বর্তমানে শমরীয়দের জনসংখ্যা অত্যন্ত সীমিত। ২০২১ সালের হিসাবে, তাদের মোট জনসংখ্যা প্রায় ৮৪০ জন। তারা প্রধানত দুটি স্থানে বসবাস করে:
এই ক্ষুদ্র সম্প্রদায়টি এক অনন্য রাজনৈতিক ও সামাজিক বাস্তবতার মধ্যে বসবাস করে। তাদের ইসরায়েলি এবং ফিলিস্তিনি উভয় নাগরিকত্ব রয়েছে এবং তারা দুই সংস্কৃতির মধ্যে একটি সেতুবন্ধন হিসেবে কাজ করে। তবে, শত শত বছর ধরে নিজেদের মধ্যে বিবাহ করার (endogamy) ফলে তারা কিছু জেনেটিক রোগের ঝুঁকিতে রয়েছে এবং সম্প্রদায়ের মধ্যে পুরুষের তুলনায় নারীর সংখ্যা কম হওয়ায় একটি "বধূ সংকট"-এর সম্মুখীন হচ্ছে। এই চ্যালেঞ্জ মোকাবিলায় তারা এখন সম্প্রদায়ের বাইরে থেকে কিছু নারীকে বিবাহ করে ধর্মান্তরিত করার অনুমতি দিচ্ছে।
নাদওয়াতুল মুসান্নিফীন প্রকাশিত বইয়ের তালিকা

নাদওয়াতুল মুসান্নিফীন ছিল দিল্লির একটি ইসলামি গবেষণা একাডেমি ও প্রতিষ্ঠান। আতিকুর রহমান উসমানি, হামিদ আল-আনসারি গাজি, হিফজুর রহমান সিওহারভি এবং সাইদ আহমদ আকবরাবাদী এটি প্রতিষ্ঠা করেন। নিচে এই প্রতিষ্ঠান থেকে প্রকাশিত বইয়ের একটি তালিকা রয়েছে।
ব্যাসেল চুক্তি

ব্যাসেল চুক্তি হচ্ছে ব্যাংকিং তদারকি সম্পর্কিত ব্যাসেল কমিটি কর্তৃক গৃহীত নীতিমালা ও সুপারিশসমুহ (ব্যাসেল ১, ব্যাসেল ২ এবং ব্যাসেল ৩) যেগুলোর মুখ্য উদ্দেশ্য ব্যাংকের পুঁজির গুণগত মান এবং ধারাবাহিকতা বজায় রাখা। অর্থাৎ, ব্যাসেল চুক্তি হল ব্যাংকিং শিল্পে নিয়মকানুনের জন্য ব্যাসেল কমিটি কর্তৃক একগুচ্ছ প্রস্তাবিত নীতিমালা যা বিশ্বের বিভিন্ন ব্যাংক কর্তৃক পরিপালিত হয়।
ব্যাসেল কমিটি হচ্ছে ব্যাংকিং তদারকি সম্পর্কিত কর্তৃপক্ষ যা গ্রুপ অব টেন দেশের কেন্দ্রীয় ব্যাংকের গভর্নরদের দ্বারা ১৯৭৪ সালে প্রতিষ্ঠিত হয়েছিল। ব্যাসেল কমিটির সদরদফতর ব্রাসেল্‌সের ব্যাংক ফর ইন্টারন্যাশনাল সেটেলমেন্টে এবং এই কমিটি সাধারণত সেখানে সভা করে। সাধারনত বিশ্বের বিভিন্ন দেশের কেন্দ্রীয় ব্যাংক ব্যাসেল কমিটির সদস্য। ২০০৯ সাল থেকে, অন্যান্য জি২০ প্রধান অর্থনীতির সাথে হংকং এবং সিঙ্গাপুরের মতো কিছু অন্যান্য প্রধান ব্যাংকিং এলাকা প্রতিনিধিত্ব করে । ২০১৪ সালে আবারও বৃদ্ধি করে। ২০১৯ সালে এর সদস্যসংখ্যা দাড়ায় ৪৫টি। ব্যাসেল কমিটি এখন পর্যন্ত ৩টি ব্যাংকিং পরিচালনা ও মূলধন সংরক্ষণ সম্পর্কিত নীতিমালা প্রণয়ন করেছে, যেগুলো হচ্ছেঃ
বক্রতার কেন্দ্র

জ্যামিতিতে কোন বক্ররেখার বক্রতার কেন্দ্র এমন এক বিন্দুতে পাওয়া যায় বক্ররেখাটি থেকে যার দূরত্ব নর্মাল ভেক্টর বরাবর শায়িত বক্রতার ব্যাসার্ধের সমান। অসীমত্বস্থ বিন্দু (point at infinity) হল সেই বিন্দু যেখানে অনন্ততা বা অসীমত্ব ঘটে। যদি বক্রতা শূন্য হয় তাহলে বক্রতার কেন্দ্রটি হবে অসীমত্বস্থ বিন্দু বা আদর্শ বিন্দু। বক্ররেখার চুম্বনকারী বৃত্ত বক্রতার কেন্দ্রেই কেন্দ্রিভূত হয় অর্থাৎ চুম্বনকারী বৃত্তের কেন্দ্র এবং বক্রতার কেন্দ্র একই। ফরাসি গণিতবিদ কোশি বক্রতার কেন্দ্র "C" কে পরস্পরের শূন্যসন্নিকর্ষী তথা সীমাহীভাবে পরস্পরের কাছাকাছি (infinitely close) এরূপ দুটি নর্মাল সরলরেখা ছেদবিন্দুরূপে সংজ্ঞায়িত করছেন। উল্লেখ্য যে, পরস্পরের সমান্তরাল রেখাসমূহ ইউক্লিডীয় তলে পরস্পরকে কখনোই ছেদ করে না। কোন বক্র রেখাস্থ প্রতিটি বিন্দুর জন্য বক্রতার কেন্দ্রসমূহের লোকাসটি বক্ররেখাটির ইভলিউটকে ধারণ বা গঠন করে।
বক্ররেখাস্থ একটি নির্দিষ্ট বিন্দুর জন্য বক্র রেখাটির বক্রতার কেন্দ্র বক্র রেখাটির অবতল অংশের দিকে অবস্থিত এমন একটি বিন্দু যা বক্ররেখাটির উক্ত বিন্দুটিতে সর্বাধিক পরিমাণে সেঁটে যায় এরূপ কোন বৃত্তের (চুম্বনকারী বৃত্ত) কেন্দ্রকে নির্দেশ করে। এছাড়াও আলোকবিজ্ঞানে কোন লেন্স বা গোলীয় দর্পণ যে গোলকের অংশবিশেষ সেই গোলকের কেন্দ্রকে ঐ লেন্স বা গোলীয় দর্পণের বক্রতার কেন্দ্র হিসেবে সংজ্ঞায়িত করা হয়।
বিনিয়োগকারী

বিনিয়োগকারী হ'ল এমন ব্যক্তি যে ভবিষ্যতের আর্থিক লাভ বা সুবিধা (সুদ) অর্জনের প্রত্যাশায় মূলধন বরাদ্দ/বিনিয়োগ করে। এই বিনিয়োজিত মূলধনের মাধ্যমে বেশিরভাগ সময় বিনিয়োগকারীরা সম্পত্তি কিনে থাকেন। সাধারণত, বিনিয়োগের ধরনের মধ্যে রয়েছে মূলধন মজুদ, ঋণ, সিকিউরিটিজ, রিয়েল এস্টেট, অবকাঠামো, মুদ্রা, পণ্য, টোকেন, ডেরাইভেটিভস (পুট অ্যান্ড কল অপশন) ভবিষ্যৎ চুক্তি, ফরোয়ার্ড ইত্যাদি। এই সংজ্ঞা প্রাথমিক বাজার এবং গৌণ বাজারের বিনিয়োগকারীদের মধ্যে কোনও পার্থক্য করে না। অর্থাৎ, যে ব্যক্তি ব্যবসায়ে মূলধন সরবরাহ করে এবং যে স্টক কিনে তারা উভয়ই বিনিয়োগকারী হিসেবে বিবেচ্য। যে বিনিয়োগকারীর কোন কোম্পানিতে মাত্র একটি শেয়ারের রয়েছে, তিনিও উক্ত কোম্পানির একজন মালিক।
বিনিয়োগে লাভের প্রত্যাশায় অনুমিত ঝুঁকি গ্রহণ করতে হয় এবং এক্ষেত্রে ঝুঁকি বিবেচনায় লাভের আশা বেশি থাকে। বিনিয়োগকারী <nowiki>"অনুমানকারী"</nowiki> বা "জল্পনাকারী" এবং জুয়াড়িদের থেকে আলাদা। 
বিনিয়োগকারীরা সর্বদা কোম্পানির মালিক হয়ে থাকে কিন্তু অন্য সকল ব্যবসায়ী যারা শুধুমাত্র লাভের আশায় অর্থ বরাদ্দ করে তারা কোম্পানির মালিক নাও হতে পারে।
বিনিয়োগকারী সাধারণত দুই ধরনের, খুচরা বিনিয়োগকারী এবং প্রাতিষ্ঠানিক বিনিয়োগকারীঃ
বিনিয়োগকারীদের বিনিয়োগের ধরনের উপর ভিত্তি করেও শ্রেণিবিন্যাস করা হতে পারে। এই ক্ষেত্রে, বিনিয়োগকারীর একটি মনস্তাত্ত্বিক বৈশিষ্ট্য হ'ল ঝুঁকি নেয়ার মনোভাব।
স্টক এক্সচেঞ্জের তালিকা

এটি বিশ্বের প্রধান স্টক এক্সচেঞ্জসমুহের একটি তালিকা। এখানে ফিউচার এক্সচেঞ্জ ও ফিউচার চুক্তি বিনিময়সহ অন্যান্য এক্সচেঞ্জসমুহও তালিকাভুক্ত করা হয়েছে।
বিশ্বে ১৬টি স্টক এক্সচেঞ্জ রয়েছে যার প্রত্যেকটির বাজার মূলধন এক ট্রিলিয়ন মার্কিন ডলারেরও বেশি। এগুলোকে মাঝে মাঝে "১ ট্রিলিয়ন ডলার ক্লাব" হিসাবে উল্লেখ করা হয়। ২০১৫ সালে এই এক্সচেঞ্জগুলো মূলধন বৈশ্বিক বাজার মূলধনের প্রায় ৮৭ শতাংশ ছিল।
প্রধান স্টক এক্সচেঞ্জ গ্রুপের (বাজারের মূলধন দ্বারা বর্তমান শীর্ষ ২৫) তালিকা নিচে দেয়া হল ("এমআইসি" = বাজার শনাক্তকারী কোড):
<nowiki>*</nowiki> দ্রষ্টব্য: ইউটিসি-তে "Δ" পাশাপাশি "ওপেন (ইউটিসি)" এবং "ক্লোজ (ইউটিসি)" কলামগুলোতে কেবলমাত্র নির্দিষ্ট সময় অঞ্চলে মানক সময়ের জন্য বৈধ ডেটা থাকে। দিবালোক সংরক্ষণের সময়কালে, ইউটিসির সময়গুলো এক ঘন্টা কম এবং এক ঘন্টা আরও বেশি হবে। <nowiki>**</nowiki> নিখরচায় নিলাম সেশন শেয়ারের জন্য কেবল প্রযোজ্য।
পণ্য বিনিময় হয় এমন এক্সচেঞ্জসমুহের তালিকাঃ
আলেরান্দ্রো

আলেরান্দ্রো বারা মান্সা রেয়ালিনো দে সুজা (; জন্ম: ১২ জানুয়ারি ২০০০; আলেরান্দ্রো এবং আলে এরান্দ্রো নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব রেড বুল ব্রাগান্তিনো এবং ব্রাজিল অনূর্ধ্ব-১৭ দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।
২০১৪ মৌসুমে, মাত্র ১৪ বছর বয়সে, ব্রাজিলীয় ফুটবল ক্লাব আতলেতিকো মিনেইরোর যুব পর্যায়ের হয়ে খেলার মাধ্যমে আলেরান্দ্রো ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৮ মৌসুমে, আতলেতিকো মিনেইরোর মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন; আতলেতিকো মিনেইরোর হয়ে তিনি ১৮ ম্যাচে ২টি গোল করেছেন। ২০২০ মৌসুমে, তিনি প্রায় ৩ মিলিয়ন ইউরোর বিনিময়ে আতলেতিকো মিনেইরো হতে ব্রাজিলীয় ক্লাব রেড বুল ব্রাগান্তিনোয় যোগদান করেছেন।
২০১৭ সালে, আলেরান্দ্রো ব্রাজিল অনূর্ধ্ব-১৭ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন।
আলেরান্দ্রো বারা মান্সা রেয়ালিনো দে সুজা ২০০০ সালের ১২ই জানুয়ারি তারিখে ব্রাজিলের লাভ্রাসে জন্মগ্রহণ করেছেন এবং সেখানেই তার শৈশব অতিবাহিত করেছেন।
আলেরান্দ্রো ব্রাজিল অনূর্ধ্ব-১৭ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০১৭ সালের ২রা মার্চ তারিখে তিনি ২০১৭ দক্ষিণ আমেরিকান অনূর্ধ্ব-১৭ চ্যাম্পিয়নশিপে প্যারাগুয়ে অনূর্ধ্ব-১৭ দলের বিরুদ্ধে ম্যাচে ব্রাজিল অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। ২০১৭ সালে তিনি ব্রাজিল অনূর্ধ্ব-১৭ দলের হয়ে ২০১৭ দক্ষিণ আমেরিকান অনূর্ধ্ব-১৭ চ্যাম্পিয়নশিপের শিরোপা জয়লাভ করেছেন, উক্ত প্রতিযোগিতার শেষে ম্যাচে তার দল চিলি অনূর্ধ্ব-১৭ দলকে ৫–০ গোলের ব্যবধানে পরাজিত করে উক্ত প্রতিযোগিতার ইতিহাসে ১২ বারের মতো শিরোপা ঘরে তুলতে সক্ষম হয়েছিল। ব্রাজিলের বয়সভিত্তিক দলের হয়ে তিনি ১ বছরেরও কম সময়ে ৩ ম্যাচে অংশগ্রহণ করে ১টি গোল এবং ১টি শিরোপা জয়লাভ করেছেন। তিনি ২০১৭ সালের ১৭ই মার্চ তারিখে অনুষ্ঠিত ২০১৭ দক্ষিণ আমেরিকান অনূর্ধ্ব-১৭ চ্যাম্পিয়নশিপের ম্যাচে কলম্বিয়া অনূর্ধ্ব-১৭ দলের বিরুদ্ধে ব্রাজিলের বয়সভিত্তিক দলের হয়ে প্রথমবারের মতো গোল করেছেন।
মনোজ প্রামাণিক

মনোজ কুমার প্রামাণিক একজন বাংলাদেশী টেলিভিশন চলচ্চিত্র অভিনেতা এবং বিশ্ববিদ্যালয়ের শিক্ষক। মনোজ বাংলাদেশের বহু টিভিসি নাটক ও ওয়েব সিরিজে অভিনয় করেছেন। 'ইতি তোমারই ঢাকা' তার অভিনীত প্রথম সিনেমা। এছাড়া অপারেশন সুন্দরবন, ‘মন মন্দিরে’, মানুষের বাগান, মিশন এক্সট্রিম, বীরকন্যা প্রীতিলতা তার মুক্তিপ্রাপ্ত চলচ্চিত্র॥
নওগাঁ জেলার নিয়ামতপুর উপজেলার অন্তর্গত রাধানগরে মনোজের জন্ম। তার বাবা কলেজের অধ্যক্ষ ও ঠাকুরদা স্কুলের শিক্ষক ছিলেন। তবে তারা যাত্রায় অভিনয় ও করতেন এবং মা গান গাইতেন। শিল্পমনা পরিবারে তিনি বেড়ে ওঠেন। তার দুই ভাই আছে। তিনি রাজশাহী বিশ্ববিদ্যালয়ে থিয়েটার এবং পারফর্মিং আর্টস পড়াশোনা করেছেন। অভিনয় ছাড়াও তিনি জাতীয় কবি কাজী নজরুল ইসলাম বিশ্ববিদ্যালয় এর ফিল্ম এন্ড মিডিয়া স্টাডিজ বিভাগের শিক্ষক। ২০০৮ সালে রাজশাহী বিশ্ববিদ্যালয়ের লেখাপড়া শেষ করে তিনি ঢাকায় চলে যান। মনোজ রাজশাহী বিশ্ববিদ্যালয়েও শিক্ষকতা করেছেন।
মনোজ ২০০৮ সালে অমিতাভ রেজার সহকারী পরিচালক হিসেবে কাজ শুরু করেন। ২০০৬ সালে রাজশাহী বিশ্ববিদ্যালয়ের ছাত্র থাকবস্থায় ‘বালু ঘড়ি’ সিনেমায় অভিনয় করেন। ২০১০ সালে তিনি গ্রামীণফোনের বিজ্ঞাপন করেন। ২০১৪ সালে ক্লোজআপ কাছে আসার গল্প নামক একটি বিজ্ঞাপন ও পরে এই সিরিজের নাটকে অভিনয় করেন। ২০২০ সালে বাংলালিংকের একটি বিজ্ঞাপনে তাসনুভা তিশার এর সাথে কাজ করেন। ২০১৪ সাল থেকে তিনি নিয়মিত অভিনয় শুরু করেন। ‘ফুল ফোটানোর খেলা’, ‘কথা ছিল’, 'মন বলেছে যাবো যাবো', ‘স্যারের মেয়ে’, 'ভৈরবী', 'নিষিদ্ধ বাসর', 'টুইন রিটার্নস', 'ফুল ফোটানোর খেলা', ‘ভাইরাল গার্ল’, 'টু ম্যাড ম্যান', ‘কাশ্মীরি প্রেমিকা’, ‘কথা হবে তো? , ‘পতঙ্গশিকারী ফুল’, ‘গানের স্পর্শে তুমি', ‘টেডি বিয়ার’,‘ভালো মানুষ হতে চাই’, ‘মনের টান’,‘তুমি কোন গগনের তারা’, ‘কিছু বিস্মরণের নদী’ ইত্যাদি তার অভিনীত নাটকের মধ্যে অন্যতম।
এছাড়া তিনি মোস্তফা সরয়ার ফারুকী পরিচালিত ‘শনিবার বিকেল’, গউশে আলেকজান্ডারের 'হল্ট', তামিম রহমান অংশু পরিচালিত 'সাহসিকা' সিনেমায় কাজ করেছেন। সম্প্রতি বঙ্গবব এর ঈদের টেলিফিল্ম 'লাবনী', রায়হান রাফি পরিচালিত ওয়েব ফিল্ম দ্য ডার্ক সাইড অব ঢাকা, 'তাকদীর', 'প্রেম পুরাণ' এ তার অভিনয় দর্শকদের মুগ্ধ করেছে।
২০২১ সালে ‘কারা নিলো লুট করে’ মিউজিক ভিডিও তে অভিনয় করেন। এছাড়াও ২০২১ সালে তিনি মনপাচিত্র নামে একটি প্রযোজনা প্রতিষ্ঠান গড়ে তোলেন। ঈদুল আযহায় প্রচারিত সাত দুগুনে চৌদ্দ সিরিজ মনপাচিত্র এর বাস্তবায়নে হয়েছে। এই সিরিজের চৌদ্দটি স্বল্পদৈর্ঘ্য চলচ্চিত্র নির্মাণ করছেন তার শিক্ষার্থীরা। মনপাচিত্র প্রযোজিত “একজন তেলাপোকা" চরকিতে ও "যায় যায় দিন" ঢাকা আন্তর্জাতিক চলচ্চিত্র উৎসব এর ২১ তম আসরে প্রদর্শিত। 
২০২৩ সালে মনোজ ও সুব্রত সরকারের যৌথ পরিচালনায় নির্মিত স্বল্পদৈর্ঘ্য চলচ্চিত্র " হইতে সুরমা " ৪৬ তম মস্কো আন্তর্জাতিক চলচ্চিত্র উৎসব এর একটি প্রদর্শনী ক্যাটাগরি নির্বাচিত হয়।
২০২২ সালে আয়োজিত মেরিল-প্রথম আলো পুরস্কার ২০২১ এর সীমিত দৈর্ঘ্য কাহিনিচিত্রে সেরা অভিনেতা পুরস্কার পেয়েছেন ও চ্যানেল আই ডিজিটাল মিডিয়া অ্যাওয়ার্ড ২০২২ এর শ্রেষ্ঠ ওয়েব ফিল্ম অভিনেতা হয়েছেন মনোজ প্রামাণিক ।
এইচএমএস প্রিন্স অব ওয়েলস (আর০৯)

এইচএমএস প্রিন্স অব ওয়েলস (আর ০৯) কুইন এলিজাবেথ-শ্রেণির দ্বিতীয় বিমানবাহী রণতরী। বেশিরভাগ বড় বিমানবাহী রণতরীর মতো প্রিন্স অব ওয়েলসকে ক্যাটাপল্ট ও অ্যারেস্টিং তারসমূহ ব্যবহার করা হয় না। এর পরিবর্তে জাহাজটি বায়ুবাহিত প্রারম্ভিক সতর্কতা ও ডুবোজাহাজ বিরোধী যুদ্ধের জন্য ৪০ টি এফ-৩৫বি লাইটনিং ২ ও মেরলিন হেলিকপ্টার বহন করে। বর্ধিত পরিস্থিতিতে এটি ৭০ টির অধিক এফ-৩৫বি সমর্থন করতে সক্ষম। এটিতে ২৫০ জন রাজকীয় নৌসেনার জন্য আবাসন, আক্রমণাত্মক হেলিকপ্টার ও চিনুক আকারের চেয়েও বড় ট্রুপ ট্রান্সপোর্টের সাথে তাদের সমর্থন করার ক্ষমতা জন্য স্থানসঙ্কলানের সাথে নকশায় নমনীয়তার উপর জোর দেওয়া হয়েছিল।
বাজেট কাটার কারণে প্রথমে জাহাজটি বিক্রি বা মথবাল করার পরিকল্পনা করা হয়, কিন্তু পরে সরকার তাকে সক্রিয় পরিষেবায় আনার সিদ্ধান্ত গ্রহণ করে। আনুষ্ঠানিকভাবে ২০১৭ সালের সেপ্টেম্বর মাসে জাহাজের নামকরণ "প্রিন্স অব ওয়েলস" করা হয়।
সমাপ্ত "প্রিন্স অব ওয়েলস" ২০১৯ সালে সেপ্টেম্বর মাসে সমুদ্রের পরীক্ষা শুরু করে এবং তার নতুন নৌঘাঁটি "এইচএমএনবি পোর্টসমাউথ"য়ে প্রথম ২০১৯ সালের নভেম্বর মাসে পৌঁছায়। জাহাজটি আনুষ্ঠানিকভাবে রাজকীয় নৌবাহিনীতে পোর্টসমাউথের একটি অনুষ্ঠানে ২০১৯ সালের ১০ই ডিসেম্বর কমিশন করা হয়। জাহাজটি চালু হওয়ার তারিখটি দ্বিতীয় বিশ্বযুদ্ধের যুগে ডুবে যাওয়া তার পূর্বসূরীর ৭৮ তম বার্ষিকী উপলক্ষে চিহ্নিত হয়, যা "এইচএমএস রিপলসের" সাথে ১৯৪১ সালে যুদ্ধের সময় ডুবে যায়। এটি রাজকীয় নৌবাহিনীর অষ্টম জাহাজ, যেটি "এইচএমএস প্রিন্স অব ওয়েলস" নামটি পেয়েছে। জাহাজটির নির্মাণ কাজটি রোসিথ ডকইয়ার্ডে ২০১১ সালে শুরু হয় এবং জলে ভাসানোর সাথে ২০১৭ সালের ১৭ই ডিসেম্বর শেষ হয়। জাহাজটি ২০১৯ সালে রাজকীয় নৌবাহিনীর কাছে হস্তান্তর করা হয় এবং এটী ২০২৩ সাল থেকে বিশ্বজুড়ে ফ্রন্ট-লাইনের দায়িত্ব পালনের জন্য সম্পূর্ণ প্রস্তুত থাকবে।
"প্রিন্স অব ওয়েলস" ২০২০ সালের মে মাসে প্লাবনের অভিজ্ঞতা লাভ করে, যা রাজকীয় নৌবাহিনী দ্বারা "গৌণ" ঘটনা হিসাবে বর্ণনা করে। এরপরে ২০২০ সালের অক্টোবর মাসে আরও উল্লেখযোগ্য বন্যার ফলে জাহাজটির বৈদ্যুতিক ক্যাবিলিংয়ের ক্ষতি হয়। "প্রিন্স অব ওয়েলস" ২০২১ সালের ৩০শে এপ্রিল সমুদ্র পরীক্ষার জন্য পোর্টসমাউথ নৌঘাঁটি পরিত্যগ করে।
ঝালুকা ইউনিয়ন

ঝালুকা ইউনিয়ন বাংলাদেশের রাজশাহী বিভাগের রাজশাহী জেলার দুর্গাপুর উপজেলার অন্তর্গত একটি ইউনিয়ন।
মানুষের প্রতিভা বা শক্তিশালী দিককে কাজে লাগানোর নীতিমূলক রূপক কাহিনী

মানুষের প্রতিভা বা শক্তিশালী দিককে কাজে লাগানোর নীতিমূলক রূপক কাহিনী (একে মিনাসের নীতিমূলক রূপক কাহিনীও বলা হয়)। মিনাস হচ্ছে যীশুর ঘটনার সাথে জড়িত ব্যক্তি। এটা নিউ টেস্টামেন্টের দুটি সিনোপটিক, ক্যানোনিকাল গসপেলগুলোতে উল্লিখিত হয়েছে:
যদিও এই দৃষ্টান্তগুলির প্রত্যেকটির মূল থিমটি মূলত একই, তবুও ম্যাথিউসের সুসমাচারে এবং লূকের ইঞ্জিলের মধ্যে নীতিগর্ভ রূপকগুলির মধ্যে পার্থক্যগুলি ইঙ্গিত দেয় যে নীতিগর্ভ রূপগুলি একই উত্স থেকে উদ্ভূত নয়। ম্যাথুতে, শুরুর শব্দগুলি দশটি ভার্জিনের পূর্ববর্তী নীতিগর্ভ রূপক দৃষ্টান্তকে যুক্ত করেছে, যা স্বর্গরাজ্যকে বোঝায়। লুকের সংস্করণটিকে পাউন্ডের উপমাও বলা হয়।
ম্যাথু এবং লূক উভয়েরই মধ্যে একজন মাস্টার তার ভ্রমণে যাওয়ার সময় তাঁর দাসদের তাঁর জিনিসপত্রের ভার রাখেন। ফিরে আসার পরে, মাস্টার তার দাসদের দায়িত্বের মূল্যায়ন করেন। মুনাফা অর্জনের জন্য প্রত্যেকে তার পণ্যগুলির বুদ্ধিমান বিনিয়োগ করতে কতটা বিশ্বস্ত ছিল সে অনুযায়ী তিনি তাদের মূল্যায়ন করেন। এটা পরিষ্কার যে মাস্টার চাকরদের তদারকি থেকে কিছু লাভ চেয়েছিলেন। একটি লাভ দাসদের পক্ষ থেকে বিশ্বস্ততার ইঙ্গিত দেয়। মালিক তার দাসদের প্রতিদান দিয়েছিলেন যে প্রত্যেকজন কীভাবে তার দায়িত্ব পালন করে। তিনি দু'জন দাসকে "বিশ্বস্ত" বলে বিচার করেন এবং তাদেরকে একটি ইতিবাচক প্রতিদান দেন। একক "অবিশ্বস্ত" চাকর, যিনি এটি নিরাপদে খেলেন, একটি নেতিবাচক ক্ষতিপূরণ দেওয়া হয়।
ইব্রীয়দের নন-প্রৌ G় সুসমাচারে থিম্যাটিকভাবে বৈকল্পিক উপমা দেখা যায়, যেখানে তাঁর নিষ্ঠুর মালিকের কাছ থেকে অর্থ লুকিয়ে রাখে এমন চাকরকে তিরস্কার করা হয়, তবে ধনী ধনী বান্দার চেয়ে আরও ধার্মিক হিসাবে উপস্থাপিত হয়, যিনি তার অর্থকে ছড়িয়ে দিয়েছিলেন এবং অন্ধকারে ফেলেছিলেন।
রফিক তাগি

রফিক তাগি (৫ আগস্ট ১৯৫০, খোশচোবানি, মাসলি জেলা, আজারবাইজান — ২৩ নভেম্বর ২০১১, বাকু, আজারবাইজান) ছিলেন একজন আজারবাইজানি ছোটগল্প লেখক এবং একজন সাংবাদিক। তিনি সনৎ নামে একটি সংবাদপত্রের জন্য কাজ করতেন। "ইউরোপ এবং মার্কিন" নামে একটি নিবন্ধ লেখার দায়ে পুলিশ তাকে এবং সনতের সম্পাদক সামির সাদাগাতোগলুকে গ্রেপ্তার করা হয় নিবন্ধটিকে ইসলাম এবং ইসলামের নবী মুহাম্মাদের সমালোচনা বলে সাব্যস্ত করে। তাকে জাতিগত বিদ্বেষ উস্কে দেওয়ার অভিযোগে অভিযুক্ত করে তিন বছরের কারাদণ্ড দেওয়া হয়েছিল। কয়েক মাস পরে রাষ্ট্রপতির ক্ষমায় মুক্তি পেলে তাকে একটি গাড়ি পার্কে হত্যা করা হয়।
রফিক তাগি ২০১১ সালের ২৩ নভেম্বর তার বাড়ির কাছে একটি গাড়িপার্কে ছুরিকাঘাতে মারা যান। মৃত্যুর মাত্র একদিন আগে অনুষ্ঠিত একটি সাক্ষাৎকারে তিনি বলেছিলেন ""ইরান এবং বিশ্বায়নের অনিবার্যতা"" নিবন্ধের প্রতিশোধ হিসেবে তিনি হামলার শিকার হতে পারেন। নিবন্ধটি তিনি ১০ নভেম্বর ২০১১ তারিখে প্রকাশ করেছিলেন এবং এতে তিনি "ইসলামের বদনাম করার" দায়ে ইরানের প্রেসিডেন্ট মাহমুদ আহমাদিনেজাদের সমালোচনা করেন।
তাগির পরিবার উদ্বেগ প্রকাশ করে যে ওই ঘটনার পর থেকে এক সপ্তাহের মধ্যেও কাউকে হত্যার জন্য দায়ী করা হয়নি এবং তাগি চিকিৎসাজনিত অবহেলার কারণে মারা গেছেন বলে তারা স্বাস্থ্য মন্ত্রণালয় ও ক্লিনিকের প্রধান চিকিৎসকের বিরুদ্ধে মামলা করার ইচ্ছার কথা জানান। উপরন্তু, তারা পশ্চিমা দেশগুলোর মধ্যে কোন একটিতে রাজনৈতিক আশ্রয় নেওয়ার পরিকল্পনাও ঘোষণা করে।
২০১১ সালের ১৫ ডিসেম্বর ইউরোপীয় পার্লামেন্ট একটি প্রস্তাব পাস করে যেখানে তারা রফিক তাগি হত্যার নিন্দা জানায়।
অনুসন্ধানী সাংবাদিক এবং তাগির সহ-কলামিস্ট খাদিজা ইসমাইলোভা এই হত্যাকাণ্ডকে উগ্র ইসলামপন্থীদের উপর দোষারোপ করেছেন যারা ইরানের গোপন গোয়েন্দা তথ্যের সাথে ঘনিষ্ঠভাবে কাজ করছে।
বংশীবাদক এলশাদ আব্দুললায়েভ বিশ্বাস করেন যে জাতীয় নিরাপত্তা মন্ত্রণালয়ের জেনারেল আকিফ চোভদারোভ এই হত্যার জন্য দায়ী।
বাকুতে অবস্থিত ইরানের দূতাবাস এই হত্যাকাণ্ডের সাথে ইরান কে কোনভাবেই যুক্ত নয় বলে সমস্ত অভিযোগ অস্বীকার করেছে এবং অভিযোগগুলিকে "ভিত্তিহীন" বলে অভিহিত করেছে।
২০০৭ সালে ফতোয়া প্রদানকারী আয়াতুল্লাহ মোহাম্মদ ফাজেল লঙ্কারানির ছেলে আয়াতুল্লাহ মোহাম্মদ জাভদ লঙ্কারানি তার ওয়েবসাইটে একটি বিবৃতি প্রকাশ করেছেন, যেখানে তিনি হত্যাকারীদের প্রশংসা করেছেন "নবীকে অপমান কারী কে জাহান্নামে পাঠানোর জন্য" এবং তাকে আশ্বাস দেওয়া হয় যে মুসলিম যুবকরা "বিশ্ব সাম্রাজ্যবাদ এবং জায়নবাদের ষড়যন্ত্র" চলতে দেবে না।
এ ক্ষেত্রে ভিন্নমতাবলম্বী আইনবিদ মোহসেন কাদিভার সম্প্রতি মৃত আয়াতুল্লাহর ছেলের সাথে ফতোয়ার বৈধতা নিয়ে তীব্র নৈতিক ও আইনগত বিতর্কে লিপ্ত হন। তিনি যুক্তি দেখিয়েছিলেন যে ফতোয়ার আঞ্চলিক বহির্ভূত প্রয়োগ অমানবিক, বিদ্বেষপূর্ণ এবং অসাংবিধানিক।
বলিয়াদী বহুমুখী উচ্চ বিদ্যালয়

বলিয়াদী বহুমুখী উচ্চ বিদ্যালয় একটি ঐতিহ্যবাহী স্বায়ত্তশাসিত অনাবাসিক শিক্ষা প্রতিষ্ঠান। ১৯৩৭ সালে বিদ্যালয়টি প্রতিষ্ঠিত হয়।
১৯৩৭ সালে বিদ্যালয়টি প্রতিষ্ঠিত হয়।
বিদ্যালয়টিতে প্রধান শিক্ষক ও সহকারী প্রধান শিক্ষক সহ শিক্ষক-শিক্ষিকার সংখ্যা দাঁড়ায় ১২ জন। ক্লাস শুরু হয় সকাল ৯.০০ ঘটিকায় এবং শেষ হয় বিকেল ৪.০০ ঘটিকায়। 
একটি গ্রন্থাগার, আধুনিক যন্ত্রপাতি সমৃদ্ধ একটি বিজ্ঞানাগার, কম্পিউটার ল্যাবরেটরি, নামাজঘর রয়েছে বিদ্যালয়টিতে। বিদ্যালয়ে পড়াশোনার পাশাপাশি সহপাঠ্যক্রমিক কার্যক্রম যেমন বার্ষিক মিলাদ মাহফিল, বার্ষিক ক্রীড়া প্রতিযোগিতা, বার্ষিক পুরস্কার বিতরণী অনুষ্ঠান আয়োজন করা হয়।
দয়া সান্দাগিরি

অ্যাডমিরাল দয়া ডব্লিউ. কে. সান্দাগিরি শ্রীলঙ্কা নৌবাহিনীর ১৪তম কমান্ডার ছিলেন। তিনি ভেয়ানগোদাতে জন্মগ্রহণ করেন এবং ভেয়ানগোদার সেন্ট ম্যারি মহাবিদ্যালয় এবং কেগাল্লের কেগালু বিদ্যালয়তে পড়াশোনা করেন। ১৯৬৬ সালের ১৪ নভেম্বর দয়া তৎকালীন সিলন নেভিতে ক্যাডেট হিসেবে যোগদান করেন, তিনি নেভাল অ্যান্ড ম্যারিটাইম একাডেমীতে যোগ দান করা প্রথম ক্যাডেট ব্যাচের একজন। ১৯৬৯ সালের ১ জুলাই তিনি মিডশিপম্যান হন এবং ১৯৭২ সালের ১ জুলাই এক্সিকিউটিভ শাখায় সাব লেফটেন্যান্ট হিসেবে কমিশন প্রাপ্ত হন।
নৌবাহিনীর কমান্ডার হিসেবে ভাইস অ্যাডমিরাল পদবীতে তিনি মোট চার বছর আট মাস ছিলেন। নৌবাহিনীর কমান্ডার থেকে তিনি চীফ অব ডিফেন্স স্টাফের দায়িত্ব পান এবং তাকে পূর্ণ অ্যাডমিরাল পদে পদোন্নতি দেওয়া হয়। তিনি ২০০৫ সালের ১২ জুন নৌবাহিনী থেকে অবসর প্রাপ্ত হন। তিনি ২০০৬ সালে জেনারেল স্যার জন কোটলেওয়ালা প্রতিরক্ষা বিশ্ববিদ্যালয়ের ভাইস চ্যান্সেলর হয়েছিলেন নৌবাহিনী থেকে অবসরের পরে।
রেনো পিস্কোপো

রেনো মাউরো পিস্কোপো (; জন্ম: ২৭ মে ১৯৯৮; রেনো পিস্কোপো নামে সুপরিচিত) হলেন একজন ইতালীয়-অস্ট্রেলীয় পেশাদার ফুটবল খেলোয়াড়। তিনি বর্তমানে অস্ট্রেলিয়ার পেশাদার ফুটবল লীগের শীর্ষ স্তর এ-লীগের ক্লাব ওয়েলিংটন ফিনিক্স এবং অস্ট্রেলিয়া অনূর্ধ্ব-২৩ দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলেন।
২০১৩ সালে, পিস্কোপো ইতালি অনূর্ধ্ব-১৫ দলের হয়ে ইতালির বয়সভিত্তিক পর্যায়ে এবং ২০১৬ সালে অস্ট্রেলিয়া অনূর্ধ্ব-২০ দলের হয়ে অস্ট্রেলিয়ার বয়সভিত্তিক পর্যায়ে অভিষেক করেছিলেন।
রেনো মাউরো পিস্কোপো ১৯৯৮ সালের ২৭শে মে তারিখে অস্ট্রেলিয়ার মেলবোর্নে জন্মগ্রহণ করেছেন এবং সেখানেই তার শৈশব অতিবাহিত করেছেন।
পিস্কোপো জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত অস্ট্রেলিয়া অনূর্ধ্ব-২৩ দলে স্থান পেয়েছেন।
স্বয়ংক্রিয় নিকাশ ঘর

স্বয়ংক্রিয় নিকাশ ঘর (English: Automated clearing house or ACH) হলো কম্পিউটার ভিত্তিক বৈদ্যুতিন নেটওয়ার্ক ব্যবস্থা যার মাধ্যমে কোনো নির্দিষ্ট অঞ্চল বা দেশের তালিকাভুক্ত ব্যাংক বা আর্থিক প্রতিষ্ঠানসমূহ তাদের পরস্পরের মধ্যকার দেনা-পাওনা নিষ্পত্তি করে থাকে। এটি আন্তঃব্যাংকিং দেনা-পাওনা নিষ্পত্তি করার একটি স্বয়ংক্রিয় ব্যবস্থা। এই মাধ্যমে ডেবিট ও ক্রেডিট উভয় স্থানান্তর করা হয়ে থাকে। স্বয়ংক্রিয় নিকাশ ঘর কম্পিউটার ভিত্তিক ইন্টারনেট ব্যবস্থার মাধ্যমে কার্যক্রম সম্পূর্ণ করে।
যুক্তরাজ্যের বিএসিএস বিশ্বের সর্বপ্রথম স্বয়ংক্রিয় নিকাশ ঘর যেটি ১৯৬৮ সালে কার্যক্রম শুরু করে।
১৯৬০ এর দশকের শেষের দিকে মার্কিন যুক্তরাষ্ট্রের ক্যালিফোর্নিয়ায় কিছু ব্যাংক চেক প্রদানের নতুন প্রক্রিয়া চালু করে। পরবর্তীতে ১৯৭২ সালে ফ্রান্সিসকোর ফেডারেল রিজার্ভ ব্যাংক দ্বারা পরিচালিত এই পদ্ধতিই মার্কিন যুক্তরাষ্ট্রে প্রথম স্বয়ংক্রিয় নিকাশ ঘরে পরিণত হয়। 
স্বয়ংক্রিয় নিকাশ ঘরের মাধ্যমে বৃহৎ আকার ও অংকের লেনদেন প্রক্রিয়া করা হয়। স্বয়ংক্রিয় নিকাশ ঘরের কার্যপ্রণালী সাধারণত নিম্নোক্ত প্রক্রিয়াতে সম্পূর্ণ হয়ঃ 
স্বয়ংক্রিয় নিকাশ ঘর পদ্ধতি বা এসিএইচ সিস্টেমের বিভিন্ন ব্যবহার রয়েছে; এটি বিভিন্ন দেশে বিভিন্ন ধরনের লেনদেন সম্পর্কিত পরিভাষা। তবে, বেশিরভাগ এইচএইচ পেমেন্ট সিস্টেমগুলিতে নিম্নলিখিত লেনদেনসমূহ করা হয়ে থাকে:
দক্ষিণী

দক্ষিণী হল কলকাতা মহানগরীর অন্যতম স্বনামধন্য সঙ্গীত শিক্ষাকেন্দ্র। এটি প্রধানত রবীন্দ্রসঙ্গীতের শিক্ষা প্রদান করে ও রবীন্দ্রসঙ্গীতের প্রচার করে থাকে। 
শুভ গুহঠাকুরতা ছিলেন রবীন্দ্র অনুরাগী রবীন্দ্র সঙ্গীত শিল্পী। রবীন্দ্রসঙ্গীত যা মূলত সেসময়ে শান্তিনিকেতনেই সীমাবদ্ধ ছিল, তাকে বাঙালির মাঝে ছড়িয়ে দিতে চেয়েছিলেন। তার সঙ্গীতশিক্ষক শৈলজারঞ্জন মজুমদারের পরামর্শে ১৯৪৮ খ্রিস্টাব্দের ৮ই মে (২৫ শে বৈশাখ) প্রতিষ্ঠা করেন।
মাত্র ১২ জন শিক্ষার্থী  নিয়ে দক্ষিণী শুরু হয়েছিল। ১৯৫৫ খ্রিস্টাব্দে শিক্ষার্থী হন ৬০০ জন। ১৯৬২ খ্রিস্টাব্দ এবং ১৯৭২ খ্রিস্টাব্দে শিক্ষার্থীর সংখ্যা দাঁড়ায় ১৫০০ বেশি।
প্রতিষ্ঠানটি শুরু হয়েছিল নিম্নোক্ত প্রথম চারটি বিভাগ নিয়ে। পরে ২০০৮ খ্রিস্টাব্দে শেষোক্তটির সংযোজন ঘটে।
শিক্ষাপ্রতিষ্ঠানটি প্রথমে দক্ষিণ কলকাতার  ১৩২, রাসবিহারী অ্যাভিনিউতে শুরু হয়। ১৯৫৫ খ্রিস্টাব্দে ১, দেশপ্রিয় পার্কের 'দক্ষিণী ভবন' -এ স্থানান্তরিত হয়।
তবুও অভিযোগ 'দক্ষিণী' যেন সমস্ত স্তরের ছাত্রদের মাঝে এক ভয়ভীতির সঞ্চার করে রাখে, যে পাঠ্য বিষয়ে যেন তারা  রবীন্দ্রনাথের ঠাকুরের নিজস্ব মতামতের বিপরীতে চলে।।
দক্ষিণী বিশ্বভারতী গৃহীত ও প্রকাশিত স্বরলিপি ব্যবহার না করে নিজস্ব স্বরলিপি অনুসরণ করে।
ভিনা স্কাই

ভিনা স্কাই, আসল নাম অজানা (জন্ম: ১৪ মার্চ ১৯৯৯, হিউস্টন), মার্কিন নগ্ন মডেল এবং পর্নোগ্রাফিক অভিনেত্রী, যার ছদ্মনাম ভায়না স্কাই বা ভিনা স্কাই। ২০১৮ সালে তিনি মার্কিন পর্ন শিল্পে অভিনয় শুরু করেছিলেন এবং এরপর থেকে বেশ কিছু চলচ্চিত্রে অভিনয় করেছেন।
ভিনা স্কাই ১৯৯৯ সালে মার্কিন যুক্তরাষ্ট্রের টেক্সাস অঙ্গরাজ্যের হিউস্টনে জন্মগ্রহণ করেছিলেন। তিনি জাতিগত ভিয়েতনামী বংশোদ্ভূত। ২০১৮ সালে, ১৯ বছর বয়সে, তিনি স্নাতক হওয়ার আগেই পর্নো শিল্পে আগ্রহী হয়ে উঠেন। যৌবনে পৌঁছার পরে, তিনি একটি সেক্স শপে এবং ওয়েব ক্যামের মডেল হিসাবে কাজ করেছিলেন। তিনি পর্নোগ্রাফিক চলচ্চিত্রে আত্মপ্রকাশ করেছিলেন। ইন্টারনেট অ্যাডাল্ট ফিল্ম ডেটাবেস (আইএএফডি) অনুযায়ী, তিনি ২০২০ এর প্রথম দিক পর্যন্ত ১৫০ টিরও বেশি চলচ্চিত্রে অভিনয় করেছেন।
ভিনা স্কাই এভিল অ্যাঞ্জেল, জিরো টলারেন্স, জুলস জর্ডান ভিডিও, ডিজিটাল সিন, হাসলার ভিডিও, ডেভিল'স ফিল্ম, পেন্টহাউস, ডায়াবলিক ভিডিও থার্ড ডিগ্রি ফিল্মস, মাইল হাই মিডিয়া, গার্লফ্রেন্ডস ফিল্মস, ব্যাংব্রোস, রিয়েলিটি কিংস, ব্র্যাজার্স এবং নটি আমেরিকা স্টুডিওর জন্য কাজ করেছেন।
২০২০ সালের ফেব্রুয়ারিতে, ভিনা চেরি পিম্পস পর্ন সাইট দ্বারা মাসের নির্বাচিত চেরি হয়েছিলেন। ২০২১ সালের জুনের শেষে, তিনি ফ্লেশলাইট গার্ল হয়েছিলেন।
কলকাতা কর্ড লিংক লাইন

কর্ড লিংক লাইনটি (কলকাতা শহরতলির রেলপথ) কলকাতা কর্ড লিংক ( সিসি লিংক ) নামেও পরিচিত যা পূর্ব রেলওয়ের শিয়ালদহ বিভাগ ও হাওড়া বিভাগের অধীনে থাকা কলকাতা শহরতলির রেলওয়ের শাখা লাইন। এর প্রান্তিক স্টেশন দুটি
শিয়ালদহ থেকে এটি পূর্ব লাইনের শিয়ালদহ বিভাগের মূল লাইনের সাথে একটি লাইন ভাগ করে দেয়। দমদম জংশন পর এটিকে দুটি পংক্তিতে দু'ভাগ হয়ে শুরু হয় টিলা এবং রান মাধ্যমে ক্ষণস্থায়ী দ্বারা বেলঘড়িয়া এক্সপ্রেসওয়ে সঙ্গে সমান্তরাল বরানগর যার পরে এটা হুগলী অতিক্রম করে বিবেকানন্দ সেতু মাধ্যমে এবং সম্মুখের এবং হাওড়া-বর্ধমান প্রধান লাইন এ বালি শেষ হয়। অতিরিক্ত জলের সংযোগকারীটির দুটি শাখা রয়েছে যা শিলদহে যাওয়ার আগে রাজচন্দ্রপুরে এবং অন্যান্য ডানা ডানকুনিতে যাওয়ার আগে মিলিত হয়। অতিরিক্ত জ্যা লিংক লাইন যা সাথে সংযোগ করে সাঁতরাগাছি–আমতা শাখা রেলপথ ১৩ কিমি দৈর্ঘ্যের সঙ্গে যা এ ব্যবস্থার সবচেয়ে গুরত্বপূর্ণ দক্ষিণ পূর্ব খরগপুর প্রধান লাইন সম্পূর্ণভাবে একটি একক লাইন। যা এনএইচ -৬ জনপ্রিয় বোম্বাই রোডের সমান্তরাল প্রসারিত। এসিসিএলের মাঝখানে ভট্টানগর আরপিএফ পোস্ট রয়েছে যেখানে গুডস ট্রেনের জন্য ৪ টি ট্র্যাক রয়েছে। আন্দুলের দিকে, এটি কোনা ব্রিজটি পেরিয়ে বাল্টিকুরি হল্টের হাওড়া-আমতা লাইনের সাথে মিলিত হয় যেখানে বর্তমানে কোনও ট্রেন থামেনা।
এই লাইনটি ১৮৬৫ সালে খোলা হয়েছিল এবং ১৯৬৫ সালে বিদ্যুতায়ণে রূপান্তরিত হয়েছিল, সেই সময় ফ্রেইট সার্ভিসগুলি এই লাইনে পাস করা হয়েছিল যা রেলপথের জন্য লাভজনক ছিল এবং ইএমইউ ট্রেনগুলিও জোড় লাইনের সাথে হাওড়া জেএন সংযোগের জন্য এই লাইনে চলাচল করে for দীর্ঘ দূরত্বের ট্রেন চলাচল করছে তবে যাত্রীবাহী দাবির কারণে শিয়ালদহ থেকে এই লাইনে যেতে এবং ভারতের অন্যান্য অংশের সাথে সংযোগ স্থাপনের জন্য দীর্ঘ দূরত্বের ট্রেনগুলির জন্য চাহিদা বাড়ানো হয়েছিল। সেই লক্ষ্যে শিয়ালদহ থেকে পুরীর সাথে সরাসরি যোগাযোগের জন্য শিয়ালদা থেকে পুরীর উদ্দেশ্যে একটি দুরন্ত ট্রেন চালু করা হয়েছিল ১২ ফেব্রুয়ারি ২০১২ এ।
যিহোশূয়

ইয়াহোশুয়া (, "Yəhōšūaʿ"; , "Yēšūʿ"; , "Yəšūʿ bar Nōn"; ; ; ) হলেন হিব্রু বাইবেল বা ওল্ড টেস্টামেন্ট আদিপুস্তক ও গণনা পুস্তক অনুসারে মুসার সহকারী যিনি ইয়াহোশুয়ার পুস্তক অনুসারে পরবর্তীতে ইস্রায়েলীয়দের নেতা হিসেবে মুসার স্থলাভিষিক্ত হন। তিনি ছিলেন ইফ্রয়িম বংশীয় নূন এর পুত্র। তার প্রকৃত নাম ছিল "হোশেয়" (, "Hōšēaʿ"), কিন্তু মুসা তাঁকে "ইয়াহোশুয়া" বলে ডাকতেন। বাইবেল অনুসারে ইজরাইলিদের প্রস্থানের পূর্বে প্রাচীন মিশর দেশে তার জন্ম হয়েছিল।
নবী মুসা আঃ এঁর মৃত্যুর পর আসমানি কিতাব তাওরাত প্রচারের কাজে নিয়োজিত ছিলেন তিনি।
হিব্রু বাইবেল মুসার দ্বারা কেনান দেশটি অনুসন্ধান করার জন্য প্রেরিত ইস্রায়েলের বারোজন গুপ্তচর হিসাবে যিহোশূয়কে চিহ্নিত করেছিল। গণনা পুস্তক ১৩:১ অনুসারে, ও মোশির মৃত্যুর পরে তিনি ইজরাইলের দ্বাদশ বংশ এর কেনান জয়ের নেতৃত্ব দিয়েছিলেন এবং বংশগুলোর জন্য জমি বরাদ্দ করেছিলেন। বাইবেলের কালানুক্রম অনুসারে, ইয়াহোশুয়া ব্রোঞ্জ যুগ কিছুকাল বেঁচে ছিলেন।৷ ইয়াহোশুয়ার পুস্তক ২৪:২৯ অনুসারে, তিনি ১১০ বছর বয়সে মৃত্যুবরণ করেন।
যিহোশূয় তথা ইউশা ইবনে নূন () মুসলমানদের মাঝেও সম্মানিত। ইসলামি ঐতিহ্য অনুসারে, তিনি কালেবের সাথে ছিলেন, মুসা যে দুজন বিশ্বাসী গুপ্তচরকে কেনান দেশটি গুপ্তচর প্রেরণের জন্য প্রেরণ করেছিলেন, তাদের মধ্যে একজন ছিলেন। মুসার মৃত্যুর পরে মুসলমানরা ইউশাকে বিশ্বস্ত নেতা হিসাবে বা নবী হিসাবে দেখেছিল। কিছু মুসলমান আরও বিশ্বাস করেন যে, মুসার খিজিরের সাথে সাক্ষাত হওয়ার আগে তিনি কুরআনে উল্লিখিত মুসার পরিচারক হিসাবে দায়িত্ব পালন করেছিলেন। হাদিসে উল্লেখযোগ্য সংখ্যক বর্ণনার পাশাপাশি ইউশা ইসলামি সাহিত্যে একটি তাৎপর্যপূর্ণ ভূমিকা পালন করেন। 
ইউশা ইবনে নূন (নূন এর পুত্র ইউশা) হচ্ছেন মূসা (আঃ) এর সাহাবীদের মধ্যে প্রথম প্রজন্মের একজন। তিনি ছিলেন ইউসুফ (আঃ) এর বংশধর। তওরাতের কিছু বাণী আছে এমন একটি গ্রন্থ 'বাইবেল' এ তিনি নবী হিসেবে উল্লেখিত আছেন। তিনি সেই বারোজনের একজন যাদেরকে ফিলিস্তিন নগরীতে গোয়েন্দা হিসেবে পাঠানো হয়েছিল নগরী পর্যবেক্ষণ করার জন্য। পরে তারা (বারোজন) ফিলিস্তিনের লোকেদের বিশালতার বর্ণনা দিলে বনী ইসরাঈল জিহাদের ডাকে অবজ্ঞা করার সময় তিনি পুরো বনী ইসরাঈলের মধ্যে দুইজনের একজন ছিলেন যারা তাদের বিরোধিতা করেন এবং হাতে পাথর নিয়ে ঘৃণা প্রদর্শনে নিক্ষেপ করেন। অন্যজন ছিলেন কালেব। তিনি ইসলাম নিভে যাবার পথ হবার সময় প্রদীপ্ত রেখেছিলেন নবীগণের (মুসা ও হারুন তথা সকলের) হাত। তিনি সংখ্যার ওপর ভিত্তি না করে বরং ইখলাসের ওপর ভরসা করেছিলেন। আল কুরানে বর্ণিত মূসার সঙ্গী নামে অভিহিত ব্যক্তিটি তিনি ছিলেন বলে বিবেচিত হয়। পরবর্তীতে মূসা (আঃ) এর ওফাত এর পর তিনি বনী ইসরাঈলের খলীফা হন। ফিলিস্তিন (অঙ্গীকারবদ্ধ ভুমি) জয়ে নেতৃত্ব দেন। ফিলিস্তিন দখলের দিন বিকাল হয়ে গেলে তিনি আল্লাহর কাছে সুর্যকে থামার জন্য দোয়া করেন এবং তিনি ফিলিস্তিন দখল করা পর্যন্ত সুর্য স্থির ছিল। পরে তিনি নবুওয়াত প্রাপ্ত হয়ে একজন নবী হন।
দারুল উলুম ইসলামিয়া রহমানিয়া হরিপুর

দারুল উলুম ইসলামিয়া রহমানিয়া হরিপুর পাকিস্তানের খাইবার পাখতুনখোয়া প্রদেশের একটি ধর্মীয় শিক্ষাপ্রতিষ্ঠান। 
দারুল উলুম ইসলামিয়া রহমানিয়া পাকিস্তানের খাইবার পাখতুনখোয়া প্রদেশের হরিপুরে অবস্থিত।
খাজা আবদুর রহমান চৌহরভী ১৯০২ সালে দারুল উলুম ইসলামিয়া রহমানিয়া একটি ছোট মাদ্রাসা হিসাবে প্রতিষ্ঠা করেন। এখন এটি হাজারা জেলা পর্যায়ে একটি বৃহৎ ইসলামী মাদ্রাসায় পরিণত হয়েছে। তার আন্তরিকতা ও নিষ্ঠা, উচ্চ সংকল্প ও উচ্চদৃষ্টির কারণে এই মাদ্রাসার সকল উন্নয়ন ও প্রসারণ, খ্যাতি ও জনপ্রিয়তা রয়েছে। তার মৃত্যুর পর এই মাদ্রাসা পরিচালনা করেন মাওলানা সৈয়দ আহমদ শাহ সিরিকোটি। 
বর্তমান পরিসংখ্যান অনুসারে এই মাদ্রাসার ছাত্রসংখ্যা প্রায় পাঁচ শতাধিক। 
দারুল উলূম ইসলামিয়া রহমানিয়া’র একশ বছরের ইতিহাসে স্নাতক সংখ্যা চার হাজারেরও বেশি। এর মধ্যে স্নাতক ডিগ্রিপ্রাপ্ত আলেমরাও রয়েছেন। রাজনৈতিক অঙ্গনে এবং স্বদেশের প্রতিরক্ষায়ও গুরুত্বপূর্ণ ভূমিকা পালন করেছে।
প্রতিষ্ঠালগ্ন থেকেই এই মাদ্রাসায় দেশের অনেক প্রখ্যাত ইসলামি পণ্ডিত শিক্ষকতা করেছেন। তন্মধ্যে উল্লেখযোগ্য হলেন: কাজী আবদুল সোবহান (হরিপুর), মাওলানা খলিল-উর-রেহমান (সিকান্দারপুর), মুফতি সাইফ-উর-রেহমান (খালাবাত), মাওলানা জুবায়ের শাহ (আত্তক), মাওলানা আবদুল হাকিম কাদরী (লাহোর), মাওলানা আমির আলী শাহ (মনসেহরা)।
জুলাইবিব

জুলাইবিব () ছিলেন ইসলামের শেষ নবী ও রাসূল হযরত মুহাম্মাদ সাল্লাল্লাহু আলাইহি ওয়াসাল্লাম এর সাহাবা এবং প্রারম্ভিক মুসলিম সম্প্রদায়ের শহীদ। তিনি মদীনার অন্যতম আনসার সাহাবা ছিলেন।
জুলাইবিব ইসলাম গ্রহণের পূর্বে তার নামটি অর্জন করেছিলেন এবং আরবিতে শব্দার্থগতভাবে অস্বাভাবিক হিসাবে বিবেচিত হয়; "জুলাইবিব" অর্থ "ছোট প্রাপ্তবয়স্ক" যা"জলবাব" শব্দের ক্ষুদ্র রূপ, যা জুলাইবিবের অস্বাভাবিক খর্বাকৃতিকে প্রকাশ করে। সূত্রগুলি তাকে "দাদিম" হিসাবে বর্ণনা করে যা তার শারীরিক অক্ষমতা বা বিকৃতিকে নির্দেশ করে।
জুলাইবিবের বংশ অজানা এবং তার বাবা-মা বা তিনি কোন গোত্রের ছিলেন তার কোনও তথ্য পাওয়া যায় না। তার সম্পর্কে যা জানা যায় তা হ'ল তিনি একজন আরব এবং তিনি মদীনার অন্যতম আনসার।
রাসূলুল্লাহ মুহাম্মদ সা. জুলাইবিবকে আনসারের একজন মহিলার জন্য যুগল হিসাবে পরামর্শ দিয়েছিলেন যিনি তার সৌন্দর্য, শালীনতা এবং তাক্বওয়ার জন্য পরিচিত ছিলেন। যদিও মেয়েটির বাবা-মা, বিশেষ করে মা প্রথমে এই প্রস্তাবে অসন্তুষ্ট ছিলেন, কিন্তু মেয়েটি স্বেচ্ছায় সম্মতি দিয়েছিল এবং জুলাইবিবের সাথে বিবাহ বন্ধনে আবদ্ধ হয়েছিল। এর পরেই একটি অভিযানে গিয়ে শহীদ না হওয়া পর্যন্ত এই দম্পতি একসাথে দম্পতি হিসাবে ছিলেন। কথিত আছে যে, জুলাইবিবেরর স্ত্রী মদিনার সবচেয়ে যোগ্য অবিবাহিত মহিলা ছিলেন।
বিয়ের পরপরই জুলাইবিব মুহাম্মদের সাথে সামরিক অভিযানে অংশ নিয়েছিলেন এবং শহীদ হন।
সহিহ মুসলিমের একটি হাদীস পাওয়া গেছে যে নিখোঁজ ব্যক্তিদের হিসাব করার সময় এই অভিযানের পরে মুহাম্মদ (সাঃ)জুলাইবিবকে (রাঃ)অনুসন্ধানের নির্দেশ দেন। নিহত হওয়ার আগে যুদ্ধে নিহত সাত শত্রুর পাশে তাকে শহীদ হয়ে পড়ে থাকতে দেখা যায়। যখন তাকে পাওয়া গেল, তখন মুহাম্মদ বললেন, "সে আমার কাছ থেকে এসেছে এবং আমি তার কাছ থেকে এসেছি", এবং তারপর তিনি নিজেই জুলাইবিবের দেহ তুলে নেন। এরপর তাকে সমাধিস্থ করা হয়। ইসলামী ঐতিহ্যের কিছু সূত্র জানিয়েছে যে তার জানাজায় অংশ নিতে আসা হাজার হাজার স্বর্গদূতদের দিয়ে আকাশ ভরে যায়।
.অর্গ

.অর্গ (.org) ইন্টারনেটের ডোমেইন নাম সিস্টেমের একটি শীর্ষ স্তরের ডোমেন (টিএলডি)। এটি একটি উন্মুক্ত টিএলডি; যে কোনও ব্যক্তি বা সত্তা নিবন্ধনের অনুমতিপ্রাপ্ত। মূলত অলাভজনক সংস্থাগুলি দ্বারা ব্যবহারের উদ্দেশ্যে এবং এটি প্রাথমিকভাবে অন্যান্য ক্ষেত্রেও ব্যবহৃত হচ্ছে। ২০১৯ সালের নভেম্বর মাসে, পাবলিক ইন্টারেস্ট রেজিস্ট্রি (পিআইআর) ইন্টারনেট সোসাইটি দ্বারা ইথোস ক্যাপিটালকে শেল কোম্পানির কাছে ১.১৩৫ বিলিয়ন মার্কিন ডলারে বিক্রি হয়।
".অর্গ" ডোমেনটি শীর্ষ-স্তরের একটি ডোমেন এবং ১৯৮৫ সালের জানুয়ারিতে প্রতিষ্ঠিত হয়েছিল। এই ডোমেনটি মূলত অলাভজনক সংস্থাগুলি বা অ-বাণিজ্যিক সংস্থার জন্য যা অন্য জেনেরিক শীর্ষ-স্তরের ডোমেইনের প্রয়োজনীয়তা পূরণ করে না। প্রথম দল হিসেবে মিটার কর্পোরেশন ১৯৮৫ সালের জুলাই মাসে mitre.org নামে একটি org ডোমেইন নিবন্ধন করেন। টিএলডিটি পাবলিক ইন্টারেস্ট রেজিষ্ট্রি দ্বারা ২০০৩ সালের ১ জানুয়ারি থেকে পরিচালিত হয়েছে এবং ভেরিসাইন গ্লোবাল রেজিস্ট্রি সার্ভিসেস থেকে কাজটি গ্রহণ করেছিলেন। ভেরিসাইন এর একটি বিভাগ।
হরিপুর বিশ্ববিদ্যালয়

হরিপুর বিশ্ববিদ্যালয় (UOH) ( ) পাকিস্তানের খাইবার পাখতুনখোয়ার হরিপুরে অবস্থিত একটি সরকারি বিশ্ববিদ্যালয়।
ইউওএইচ ২০০৮ সালের মার্চ মাসে হাজারা বিশ্ববিদ্যালয় হরিপুর ক্যাম্পাস হিসাবে প্রতিষ্ঠিত হয়েছিল। ক্যাম্পাসটি খাইবার পাখতুনখোয়া সরকার কর্তৃক ২০১২ সালে হরিপুর বিশ্ববিদ্যালয়ে (ইউওএইচ) পূর্ণাঙ্গ উন্নীত হয়। 
বিশ্ববিদ্যালয়ে বর্তমানে নিম্নলিখিত বিভাগ এবং অনুষদ রয়েছে।
.নেট

.নেট একটি জেনেরিক টপ-লেভেল ডোমেইন (জিটিএলডি) যা ইন্টারনেটের ডোমেইন নাম সিস্টেমে ব্যবহৃত হয়। নামটি "নেটওয়ার্ক" শব্দটি থেকে উদ্ভূত হয়েছে, এটি ইঙ্গিত করে যে এটি মূলত ইন্টারনেট সেবা প্রদানকারী এবং অন্যান্য অবকাঠামো সংস্থাগুলির মতো নেটওয়ার্কিং প্রযুক্তিতে জড়িত সংস্থাগুলির জন্য। তবে কোনও সরকারী বিধিনিষেধ নেই এবং ডোমেনটি এখন একটি সাধারণ-উদ্দেশ্য ব্যবহৃত একটি ডোমেইন।
নেটওয়ার্ক সলিউশন .নেট অর্জন করার পরে অপারেটর হিসেবে ভেরিসাইন একটি অপারেশন চুক্তি করেছিলেন যা ৩০ জুন ২০০৫ সালে শেষ হয়েছিল। জুলাই ২০২১ হিসেবে, ভেরিসাইন ডট নেট পরিচালনা করেছেন।
সমীর বন্দ্যোপাধ্যায়

সমীর বন্দ্যোপাধ্যায় (জন্ম ২০০৪) বাঙালি আমেরিকান টেনিস খেলোয়াড়। তিনি ২০২১ এর মে মাসের হিসাবে আন্তর্জাতিক টেনিস ফেডারেশনের জুনিয়র সম্মিলিত র‌্যাঙ্কিংয়ে ১৯তম স্থানে রয়েছেন। ২০২১-এর উইম্বলডন চ্যাম্পিয়নশিপ – বালকদের একক শিরোপা জয় করেন।
ভেরিসাইন

ভেরিসাইন () মার্কিন যুক্তরাষ্ট্রের ভার্জিনিয়ার রেস্টন ভিত্তিক একটি সংস্থা যা ইন্টারনেটের তেরোটি মূল নেমসার্ভারগুলির মধ্যে দুটি সহ নেটওয়ার্ক অবকাঠামোটির একটি বিস্তৃত সন্নিবেশ পরিচালনা করে। এটি .কম, .নেট ডোমেইনগুলির জন্য অনুমোদন প্রাপ্ত রেজিষ্টার এবং .নেম জেনেরিক টপ-লেভেল ডোমেইন, .সিসি এবং কান্ট্রি টপ-লেভেল ডোমেইন .জবস, .জিওভি এবং .ইডু শীর্ষ স্তরের ডোমেইন গুলির জন্য ব্যাক-এন্ড সিস্টেম। এছাড়াও ভেরিসাইন ডিএনএস, ডিডিওএস আক্রমণ প্রশমন এবং সাইবার-হুমকি প্রতিবেদন সহ বিভিন্ন সুরক্ষা পরিষেবাও সরবরাহ করে।
ভেরিসাইন ১৯৯৫ সালে আরএসএ সুরক্ষা পরিষেবাদি ব্যবসায়ের অঙ্গ প্রতিষ্ঠান হিসাবে প্রতিষ্ঠিত হয়েছিল।
২০০০ সালে, ভেরিসাইন নেটওয়ার্ক সলিউশন অর্জন করেন আইসিএনএএন এবং মার্কিন যুক্তরাষ্ট্রের বাণিজ্য বিভাগের সাথে চুক্তির আওতায় যা .কম, .নেট এবং .ওআরজি টিএলডি পরিচালনা করে।
মুহাম্মদ আহসান উল্লাহ

মুহাম্মদ আহসান উল্লাহ (জন্ম: ১৯৬৩), যিনি আহসান সাইয়েদ নামে সমধিক পরিচিত, একজন বাংলাদেশী শিক্ষাবিদ, অনুবাদক ও সাহিত্যিক। তিনি চট্টগ্রাম বিশ্ববিদ্যালয়ের ইসলামিক স্টাডিজ বিভাগের অধ্যাপক এবং ইসলামি আরবি বিশ্ববিদ্যালয়ের দ্বিতীয় উপাচার্য।
মুহাম্মদ আহসান উল্লাহ ১৯৬৩ সালে চট্টগ্রামের সাতকানিয়া উপজেলার দক্ষিণ রামপুর গ্রামে জন্মগ্রহণ করেন। "বাংলাদেশে হাদীছ চর্চা : উৎপত্তি ও ক্রমবিকাশ" শীর্ষক অভিসন্দর্ভের জন্য তিনি পিএইচডি ডিগ্রি অর্জন করেন। বাংলা, ইংরেজি, আরবি, উর্দু ও ফারসি ভাষায় পারদর্শিতা রয়েছে তার।
মুহাম্মদ আহসান উল্লাহ চট্টগ্রাম বিশ্ববিদ্যালয়ের ইসলামিক স্টাডিজ বিভাগের একজন অধ্যাপক। তিনি বিভাগীয় সভাপতিসহ বিভিন্ন গুরুত্বপূর্ণ পদে দায়িত্ব পালন করেছেন।
মুহাম্মদ আহসান উল্লাহ ২০১৫ সালের ৫ জানুয়ারি পরবর্তী চার বছরের জন্য ইসলামি আরবি বিশ্ববিদ্যালয়ের দ্বিতীয় উপাচার্য হিসেবে যোগদান করেন। ২০১৯ সালে মেয়াদ পূর্ণ হওয়ার প্রাক্কালে তিনি দ্বিতীয় মেয়াদে পরবর্তী চার বছরের জন্য বিশ্ববিদ্যালয়টির উপাচার্য হিসেবে নিয়োগ লাভ করেন।
আহসান সাইয়েদ নোবেল বিজয়ী মিশরীয় লেখক নাজীব মাহফুজের ছোটগল্প এবং আরব নাট্যকার তওফীক আল-হাকীমের নাটকের বাংলা অনুবাদের জন্য সুপরিচিত। এ যাবত প্রকাশিত তার গ্রন্থসমূহের মধ্যে রয়েছে-
রিচার্ড ম্যাক্সওয়েল ইটন

রিচার্ড ইটন একজন মার্কিন ইতিহাসবিদ যিনি ভারতবর্ষ বিষয়ক গবেষণার জন্য বিখ্যাত। তিনি আরিজোনা বিশ্বদ্যালয়ের ইতিহাসের অধ্যাপক। তাঁর অন্যতম বিখ্যাত গ্রন্থ হল "দ্য রাইজ অব ইসলাম এণ্ড দ্য বেঙ্গল ফ্রন্টিয়ার"। ভারতবর্ষে মুসলিম শাসনামলে ৬০ হাজার হিন্দু মন্দির ধ্বংস করা হয়েছিল এই মতের বিরোধিতা করে তিনি বলেছেন যে মাত্র ৮০টি মন্দির বিধ্বংসের প্রমাণ পাওয়া যায়।
কনচিটা মার্টিনেজ

ইনম্যাকুলদা কনসেপসেইন "কনচিটা" মার্টেনেজ বার্নাত (জন্ম: ১৬ এপ্রিল ১৯৭২) স্পেনিশ প্রাক্তন পেশাদার টেনিস খেলোয়াড়। তিনি মার্টিনা নাভ্রাতিলোভাকে হারিয়ে ১৯৯৪ সালে প্রথম স্প্যানিশ খেলোয়াড় হিসাবে উইম্বলডন জয় করেন। ১৯৯৯ অস্ট্রেলিয়ান ওপেন এবং ২০০০ ফরাসী ওপেনের একক রানার্সআপও ছিলেন মার্টিনেজ। তিনি ১৯৯৫ সালের অক্টোবরে তার ক্যারিয়ারের সর্বোচ্চ র‌্যাঙ্কিং ২ নম্বর ছিলেন এবং নয় বছর সেরা দশে থেকে মরসুম শেষ করেছেন। মার্টিনেজ তার ১৮ বছরের ক্যারিয়ারে ৩৩ টি একক এবং ১৩ টি ডাবল শিরোপা জয়ের পাশাপাশি তিনটি অলিম্পিক পদকও জিতেছিলেন।
১৯৮৯ সালে তিনি ফ্রেঞ্চ ওপেনের কোয়ার্টার ফাইনালে স্টেফি গ্রাফের কাছে হারেন। সে বছরটি তিনি র‌্যাঙ্কিং-এ ৭ নম্বর হয়ে শেষ হরেন। ১৯৯০ ও ১৯৯১ সালে মার্টিনেজ ৬টি শিরোপা জেতে এবং উভয় বছরই ফ্রেঞ্চ ওপেনের কোয়ার্টার ফাইনালে ওঠেন; ৯০'এ স্টেফি গ্রাফের নিকট ও ৯১'এ মনিকা সেলেসর নিকট হরেন তিনি।
২০১৫ থেকে তিনি প্রশিক্ষক হিসাবে বিভিন্ন খেলোয়াড়কে শেখাচ্ছেন।
(৫২৮২১৯) ২০০৮ কেভি৪২

২০০৮ সালের ৩১ মে বস্তুটি আনুষ্ঠানিকভাবে আবিষ্কৃত হয় এবং আবিষ্কারের কথা ব্রেট গ্ল্যাডম্যানের নেতৃত্বাধীন কানাডা-ফ্রান্স একলিপটিক প্লেন সার্ভে দল কর্তৃক আনুষ্ঠানিকভাবে ঘোষিত হয় ২০০৮ সালেরই ১৬ জুলাই। আবিষ্কারক দল কাউন্ট ড্র্যাকুলার নামানুসারে -এর ডাকনাম রাখেন "ড্র্যাক"।
২০০৮ সালের ১৬ জুলাই ইউনিভার্সিটি অফ ব্রিটিশ কলম্বিয়ার ব্রেট গ্ল্যাডম্যানের নেতৃত্বাধীন কানাডা-ফ্রান্স একলিপটিক প্লেন সার্ভে দল কর্তৃক -এর আবিষ্কারের কথা ঘোষিত হয়। মেরিল্যান্ডের বাল্টিমোরে "গ্রহাণু, ধূমকেতু, উল্কা" শীর্ষক একটি সম্মেলনে, সেই দিনই একটি মাইনর প্ল্যানেট ইলেকট্রনিক সার্কুলারে এবং এরপরে ১৮ জুলাই আইএইউ সার্কুলারে এই আবিষ্কারের কথা ঘোষণা করা হয়েছিল। ৩১ মে তারিখে ৩.৫ মিটার কানাডা-ফ্রান্স-হাওয়াই টেলিস্কোপ কর্তৃক ধৃত আলোকচিত্রগুলি ব্যবহার করে এই আবিষ্কার সম্ভব হয়েছিল। এরপর ৮ জুলাই পর্যন্ত ফ্রেড লরেন্স হুইপল মানমন্দির ও সেরো টোলোলো ইন্টার-আমেরিকান মানমন্দির থেকে এটিকে পর্যবেক্ষণ করা হয়।
আবিষ্কারক দল -এর ডাকনাম রাখে "ড্র্যাক", কারণ কক্ষীয় তলের প্রেক্ষিতে এটির উচ্চ নতির সঙ্গে কাউন্ট ড্র্যাকুলার দেওয়ালে হাঁটার ক্ষমতার মিল পাওয়া যায়।
 হল প্রথম আবিষ্কৃত নেপচুনোত্তর বস্তু যেটির কক্ষপথ পশ্চাদমুখী। এটির প্রায়-পরাক্ষ ৪১.৭ জ্যো.এ.। ৩২ জ্যো.এ. দূরত্ব থেকে এটি আবিষ্কৃত হয়েছিল এবং এটির অনুসূর বিন্দুর দূরত্ব মোটামুটি ইউরেনাসের দূরত্বের সমান।
বস্তুটির ১০৩ ডিগ্রি নতি এটিকে ক্রান্তিবৃত্তের সঙ্গে প্রায় উল্লম্ব করে তুলেছে। ২০১৭ সালের জুলাই মাসের হিসেব অনুযায়ী এটি সেই ছয়টি বস্তুর অন্যতম যেগুলির নতি (i) > ৬০° ও অনুসূর (q) > ১৫ জ্যো.এ.। অন্য ছয়টি বস্তু হল: , , , ও ।
-এর উৎস সম্ভবত হিলস মেঘ। বস্তুটির ব্যতিক্রমী ধরনের কক্ষপথ থেকে ইঙ্গিত পাওয়া যায় কোনও অজানা অভিকর্ষীয় বিঘ্নের ফলে বস্তুটি সেটির উৎস থেকে ভিতর দিকে সরে এসেছে। এটির আবিষ্কার থেকে হ্যালি-বর্গভুক্ত ধূমকেতুগুলির (যেগুলির কক্ষপথও পশ্চাদমুখী) উৎস অঞ্চলের হদিস পাওয়া সম্ভব, কিন্তু এগুলির উৎস অজ্ঞাতই থেকে গিয়েছে। মনে করা হয় যে -ও ধূমকেতুতে পরিণত হওয়ার মধ্যবর্তী স্তরে রয়েছে। এই কারণে এটির মধ্যমে বাহ্য সৌরজগৎের উদ্ভব ও বিবর্তন সম্পর্কে আরও ব্যাখ্যা পাওয়াও সম্ভব।
 সম্ভবত নবম গ্রহের প্রমাণও প্রদান করতে পারে। নবম গ্রহের সঙ্গে গড়-গতি অনুরণনের ভিতর কোজাই প্রভাব সম্ভবত এটির নতি ও উৎকেন্দ্রিকতার পর্যায়ক্রমিক আদানপ্রদানের কারণ হয়। লম্বাটে আকারবিশিষ্ট উল্লম্ভ সেন্ট্যুরগুলি যখন কোনও দানব গ্রহের খুব কাছাকাছি চলে আসে তখনই -এর কক্ষপথের মতো কক্ষপথ সৃষ্টি হয়।
জেনেরিক টপ-লেভেল ডোমেইন

জেনেরিক টপ-লেভেল ডোমেইনগুলি (জিটিএলডি) ইন্টারনেটের ডোমেইন নেম সিস্টেমে ব্যবহারের জন্য ইন্টারনেট অ্যাসাইন্ড নাম্বারস অথোরিটি (আইএএনএ) দ্বারা পরিচালিত টপ-লেভেল ডোমেইনগুলির একটি বিভাগ (টিএলডি)। যেমনঃ .কম, .নেট, .অর্গ। একটি শীর্ষ স্তরের ডোমেইন হলো প্রতিটি সম্পূর্ণরূপে যোগ্যতাসম্পন্ন ডোমেইন নামের শেষ স্তর। ঐতিহাসিক কারণে তাদের জেনেরিক বলা হয়; প্রাথমিকভাবে, এগুলো আরএফসি ৯২০-এ কান্ট্রি টপ-লেভেল ডোমেইন টিএলডিগুলির বিপরীত, যেমনঃ .কো.ইউকে, .বিডি।
২০১৮ সালের মার্চ মাস পর্যন্ত জিটিএলডির সংখ্যা ১,২০০ ডোমেইন ছাড়িয়েছে।
১৯৮৪ সালের অক্টোবর মাসে, আরএফসি ৯২০ দ্বারা সংজ্ঞায়িত জেনেরিক টপ-লেভেল ডোমেনগুলির প্রাথমিক সেটটি ছিল, "সাধারণ উদ্দেশ্য ডোমেইন" এর একটি সেট: .কম, .এডু, .গভ, .মিল, .অর্গ। এই ডোমেনগুলির প্রথম প্রয়োগের সাথে .নেট ডোমেন যুক্ত হয়েছিল। .কম, .নেট এবং .অর্গ টিএলডিগুলি মূলত নির্দিষ্ট করা লক্ষ্য সত্ত্বেও এখন যে কোনও উদ্দেশ্যে ব্যবহারের জন্য উন্মুক্ত।
রক ডগ

রক ডগ (; ) হচ্ছে ২০১৬ সালে নির্মিত একটি চীনা-মার্কিন কমেডি চলচ্চিত্র। অ্যাশ ব্র্যানন এটির পরিচালক। ছবিটির নির্বাহী প্রযোজক ছিলেন অ্যাম্বার ওয়াং, ডেভিড বি মিলার, রব ফেং, জয়েস লু ও ঝেং জুন। এছাড়া এটির প্রযোজনা প্রতিষ্ঠান ছিলো মান্ডু পিকচার্স। ছবিটির শ্রেষ্ঠাংশে অভিনয় করেন লুক উইলসন, এডি ইজার্ড, জে. কে. সিমন্স, লুইস ব্ল্যাক, কেনান থম্পসন, ম্য হুইটম্যান, জর্জ গার্সিয়া, ম্যাট ডিলন এবং স্যাম এলিয়ট।
রোবটস (২০০৫-এর চলচ্চিত্র)

রোবট () ২০০৫-এ মুক্তি পাওয়া আমেরিকান সিজিআই সায়ন্স ফিক্সন হাস্যকৌতুকমুলক অ্যানিমেশন চলচ্চিত্র যা প্রযোজনা করেছে ব্লু স্কাই স্টুডিও এবং পরিচালনা করেছেন ক্রিস ওয়েজ। ছবিটির শ্রেষ্ঠাংশে অভিনয় করেন ইউয়ান ম্যাকগ্রেগর, হ্যালি বেরি, গ্রেগ কিন্নার, মেল ব্রুক্স, অ্যামান্ডা বাইন্স, ড্রু কেরি এবং রবিন উইলিয়ামস।
"রোবট" চলচ্চিত্রটি সমালোচকের প্রশংসা লাভ করেছে। রটেন টম্যাটোস-এ ১৮২টি পর্যালোচনার ভিত্তিতে ছবিটির রেটিং স্কোর ৬৪% এবং গড় রেটিং ৬.৫০/১০। মেটাক্রিটিক-এ ৩৩টি পর্যালোচনার ভিত্তিতে চলচ্চিত্রটির স্কোর ১০০-এ ৬৪, যা নির্দেশ করে ছবিটি সামগ্রিকভাবে প্রশংসিত।
লুমেন সেকেন্ড

দীপ্তিমিতি বা ফটোমিতিতে লুমেন সেকেন্ড (lm⋅s) হল প্রতি সেকেন্ডে এক লুমেন আলোক ফ্লাক্স বা দীপন ক্ষমতার উৎস থেকে নির্গত আলোর পরিমাণ। এটি দীপন শক্তির এসআই একক যা আলোক ফ্লাক্সের এসআই একক লুমেন এবং সময়ের এসআই একক সেকেন্ড থেকে প্রতিপাদিত।
লুমেন সেকেন্ডকে কখনো কখনো টলবট (talbot) বলা হয় এবং T প্রতীকের দ্বারা প্রকাশ করা হয়। নামটি অপটিকাল সোসাইটি অব আমেরিকার আবিষ্কার। অপটিকাল সোসাইটি অব আমেরিকা আলোকবিজ্ঞান ও ফোটোনিক্সে আগ্রহীদের নিয়ে গড়ে ওঠা একটি পেশাদার বর্ণমিতিক সংগঠন যা ১৯৩৭ সালে ইংরেজ আবিস্কারক ও আলোকচিত্রশিল্পী উইলিয়াম ফক্স টলবটের সম্মানে এ নামের প্রস্তাব করে। টলবল ঠিক লুমেন সেকেন্ডের সমান:—
টলবট এককের জন্য T প্রতীকটির ব্যবহার চৌম্বক ফ্লাক্স ঘনত্বের এসআই একক টেসলা এর প্রতীক T এর সাথে সাংঘর্ষিক।
অপটিকাল সোসাইটি অব আমেরিকা ১৯৩৭ সালে লিউমার্গ (lumerg) নামের আরেকটি ফটোমিতিক এককের প্রস্তাব করে। উপরন্তু দ্বিতীয় বিশ্বযুদ্ধ শুরুর কিছু পূর্বে লুমেন সেকেন্ড এর পরিভাষারূপে লম্বার্গ (lumberg) শব্দটির উদ্ভব ঘটে। সিজিএস একক আর্গের সাথে লিউমার্গের যে সম্পর্ক রেডিওমিতিক একক জুল সাথে লম্বার্গ তেমনিভাবে সম্পর্কযুক্ত।
দীপন শক্তিকে "Q" সংকেতের দ্বারা সূচিত করা হয়। কখনো কখনো " W" ব্যবহার করা হয়। দীপন শক্তির মাত্রা সমীকরণ:—
যেখানে T হল সময় এবং J হল দীপন ঘনত্ব
দীপন শক্তির এসআই একক হল লুমেন সেকেন্ড। "555" ন্যানোমিটার তরঙ্গদৈর্ঘ্যের আলোক উৎস থেকে প্রতি সেকেন্ডে 10 আর্গ পরিমাণ বিকিরণ নিঃসরণকে 680 লুমেন ধরা হয়। অন্যান্য এককের সাথে লুমেন সেকেন্ড এর সম্পর্ক:
ঐহিকা মুখার্জী

ঐহিকা মুখার্জী একজন ভারতীয় টেবিল-টেনিস খেলোয়াড়। ঐহিকার জন্ম পশ্চিমবঙ্গে। ঐহিকা ২০১৮ এশিয়ান গেমসে ভারতীয় দলের হয়ে অংশ গ্রহণ করেছিলেন।
সিরিল বর্মা

সিরিল বর্মা (জন্ম: ২৫শে ডিসেম্বর ১৯৯৯) একজন ভারতীয় ব্যাডমিন্টন খেলোয়াড়। ২০১৫ বিশ্ব জুনিয়র চ্যাম্পিয়নশিপে তিনি রৌপ্যপদক জয় করেন। ২০১৬ সালের জানুয়ারিতে বিশ্বের জুনিয়র র‌্যাঙ্কিংয়ের ১ নম্বর স্থান অর্জন করেন তিনি। বর্মা পুরুষদের একক এবং দল্গত বিভাগে ২০১৯ দক্ষিণ এশিয়ান গেমসে স্বর্ণপদক লাভ করেছিলেন। 
বিডাব্লুএফ গ্র্যান্ড প্রিক্সের দুটি স্তর রয়েছে, বিডাব্লুএফ গ্র্যান্ড প্রিক্স এবং গ্র্যান্ড প্রিক্স গোল্ড । এটি ২০০৭ সাল থেকে ব্যাডমিন্টন ওয়ার্ল্ড ফেডারেশন (বিডাব্লুএফ) দ্বারা অনুমোদিত একটি সিরিজ ব্যাডমিন্টন টুর্নামেন্টস।